इस पूंजीवादी व्यवस्था का नियामक इस देश का पूंजीपति वर्ग है. सत्ता उसकी सेवा करती है. इस सेवा के दौरान उस पर दाग लग गए हैं. जनता नाराज़ है. वह जल-जंगल-ज़मीन की लूट के खिलाफ सड़कों पर आ रही है. लड़ रही है. जनता की नाराजगी इस पूंजीपति वर्ग के लिए हमेशा से डर का सबब रही है. इसीलिए उसे अपनी व्यवस्था की सुरक्षा के लिए इंतज़ाम करने हैं. उसे जनता की नज़र में अपनी विश्वसनीयता बरकरार रखनी है.इसीलिए उसे ऐसा 'संत' चाहिए जिसे वह आदर्श बनाकर जनता के सामने पेश कर सके और जो उसके खिलाफ कतई न हो. जिसके नशे में जनता का गुस्सा आसानी से निकल जाए और हद से हद सत्ता में एक पार्टी की जगह पूंजीपति वर्ग की दूसरी प्रतिनिधि पार्टी आ जाए. सेफ्टी वाल्व.